CELEX: 62016CN0150
Language: fi
Date: 2016-03-14 00:00:00
Title: Asia C-150/16: Ennakkoratkaisupyyntö, jonka Curtea de Apel Craiova (Romania) on esittänyt 14.3.2016 – Fondul Proprietatea SA v. Complexul Energetic Oltenia SA

6.6.2016   
            
            
               FI
            
            
               Euroopan unionin virallinen lehti
            
            
               C 200/8
            
         Ennakkoratkaisupyyntö, jonka Curtea de Apel Craiova (Romania) on esittänyt 14.3.2016 – Fondul Proprietatea SA v. Complexul Energetic Oltenia SA
   (Asia C-150/16)
   (2016/C 200/13)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Craiova
   
      Pääasian asianosaiset
   
   
      Valittaja: Fondul Proprietatea SA
   
      Liitännäisvalituksen valittaja: Complexul Energetic Oltenia SA
   
      Ennakkoratkaisukysymykset
   
   
            
               1)
            
            
               Onko yhtiökokouksen päätös, jolla hyväksyttiin se, että SC Electrocentrale Grup SA -yhtiön 28 709 475,13 Romanian leun määräinen velka Complexul Energetic Oltenia SA:lle lakkautettiin sijaissuorituksella, joka koostui Chișcanin kunnan Brăila-nimisessä osassa sijaitsevasta, maarekisteriin numerolla 70301 merkitystä kiinteistöstä ja jolla samanaikaisesti päätettiin maksaa SC Electrocentrale Grup SA:lle kiinteistön markkina-arvon ja Complexul Energetic Oltenia SA:n saatavan arvon välinen erotus, SEUT 107 artiklassa tarkoitettua valtiontukea, kun päätös tehtiin Complexul Energetic Oltenia SA -yhtiön osakepääomasta 77,17 prosenttia omistavan osakkaan eli Ministerul Economiei – Departamentul pentru energien edustaman Romanian valtion antamilla äänillä, toisin sanoen i) onko kysymys valtion rahoittamasta tai valtion varoista rahoitetusta toimenpiteestä, ii) onko toimenpide valikoiva ja iii) voiko se vaikuttaa jäsenvaltioiden väliseen kauppaan?
            
         
            
               2)
            
            
               Jos tähän vastataan myöntävästi, koskeeko SEUT 108 artiklan 3 kohdan mukainen ilmoitusvelvollisuus tällaista valtion tukea?